iraklixyz/georgian-wikipedia-cleaned huggingface dataset:
ეიდურ გუდიონსენი

ეიდურ გუდიონსენი — ისლანდიელი ფეხბურთელი, ისლანდიის ეროვნული საფეხბურთო ნაკრების ყველა დროის საუკეთესო ბომბარდირი.

საკლუბო კარიერა
გუდიონსენის საკლუბო კარიერა მშობლიურ ისლანდიაში დაიწყო და ჰოლანდიაში, ერედივიზიაში გაგრძელდა. ამის შემდეგ გუდიონსენი გადავიდა ინგლისში, სადაც მისი პირველი კლუბი იყო „ბოლტონი“, შემდეგ კი „ჩელსი“. სწორედ „ჩელსიში“ გახდა გუდიონსენი სახელგანთქმული ფეხბურთელი. მან 186 მატჩში გაიტანა 54 გოლი და კლუბტან ერთად ორჯერ მოიგო პრემიერლიგა, 2005 და 2006 წლებში. სამი სეზონი გაატარა გუდიონსნემა „ბარსელონაში“, რომელთან ერთადაც 2009 წელს შეასრულა ჰეთ-თრიკი, მოიგო რა ესპანეთის ჩემპიონატი, ესპანეთის თსი და ჩემპიონთა ლიგა.

სანაკრებო კარიერა
გუდიონსენმა პირველად 17 წლისამ ითამაშა ეროვნულ ნაკრებში ესტონეთის წინააღმდეგ, ტალინში, 1996 წლის 24 აპრილს, შეცვალა რა მისი მამა არნორი. გუდიონსენს მამასთან ერთად თამაშის საშუალება არ მიეცა, რადგან ფეხი მოიტეხა და სანამ გამოჯანმრთელდებოდა, არნორმა კარიერა დაასრულა. მისი უკანასკნელი სანაკრებო სეზონი იყო 2014 წლის მსოფლიო ჩემპიონატის შესარჩევი ციკლი, რომელიც ისლანდიამ წარმატებით ჩაატარა, გავიდა საკვალიფიკაციო ჯგუფში მეორე ადგილზე და პლეი-ოფში დამარცხდა ხორვატიის ნაკრებთან.

გუდიონსნენი ეროვნულ ნაკრებში ჩატარებული მატჩების რაოდენობით მეოთხეა საუკეთესოთა შორის, ხოლო გატანილი გოლების მიხედვით კი - საუკეთესო. 78 მატჩში მან 24 გოლი გაიტანა.
ამერიკული ბულდოგი

ამერიკული ბულდოგი — ძაღლის ჯიში.

 საუკუნეში ევროპიდან აშშ-ში ჩასულ ემიგრანტებს თან თავისი ძაღლები ჩაჰყავდათ. ამერიკული ბულდოგი ამ ძაღლების შთამომავალია. იგი სხვადასხვა ზომისა და შეფერილობისაა და თავის წინაპარს — ინგლისურ ბულდოგს ჰგავს. არის ძლიერი და დაკუნთული.

ამერიკული ბულდოგის ბეწვი მოკლე, ხშირი, მბზინავია. იგი შეიძლება იყოს სხვადასხვა შეფერილობის და განსაკუთრებული მოვლა არ სჭირდება. ბულდოგის თავის ქალა ოთხკუთხედია, მხრები დაკუნთული და განიერია. ამერიკული ბულდოგი კარგად ეგუება როგორც ცივ, ასევე ცხელ კლიმატს, ძნელად იწვრთნება, სჭირდება დიდი ფიზიკური დატვირთვა, კარგი მოდარაჯეა.
თვითმკვლელობის მეთოდები

თვითმკვლელობის მეთოდები — ხერხები და საშუალებები, რომლითაც ხდება ადამიანის მიერ საკუთარი სიცოცხლის შეწყვეტა. ის შეიძლება დაიყოს ორ სახედ: ფიზიკურად და ქიმიურად. ფიზიკური მოდელის მიხედვით, თვითმკვლელობა ხდება სასუნთქი სისტემის ან ცენტრალური ნერვული სისტემის პარალიზებით. ხოლო ქიმიური მეთოდის შემთხვევაში ძირითადი მიზეზი არის ბიოლოგიური პროცესის შეწყვეტა.

სისხლისგან დაცლა
თვითმკვლელობა სისხლდენით გამოწვეულია ორგანიზმში სისხლის რაოდენობისა და წნევის კრიტიკულად დაბალ დონემდე დასვლით, რაც გამოწვეულია სისხლის ერთდროულად დაკარგვით. ეს შედეგი როგორც წესი დგება არტერიების დაზიანებით. ამ დროს სამიზნე ძირითადად არის საძილე, სხივური, იდაყვის ან თეძოს არტერიები.

ზოგჯერ თვითმკვლელმა, რათა დარწმუნდეს რამდენად ეფექტურია იარაღი, შესაძლოა პირველად გაიკეთოს ზედაპირული ჭრილობა, რაც სამედიცინო ლიტერატურაში ცნობილია, როგორც ექსპერიმენტური ჭრილობა. როგორც წესი, ასეთი ნაიარევი არ არის სასიკვდილო და წარმოადგენს ძირითადი დაზიანების პარალელურ კვეთას.

მკლავის დაზიანება
მკლავის (მაჯის) დაზიანების მიზანი როგორც წესი არის თვითდასახიჩრება და არა თვითმკვლელობა. თუმცა, თუ სისხლდენა ძლიერი იქნება და არ შეჩერდება, ამ შემთხვევაში შედეგად მოჰყვება არითმია, რასაც გამოიწვევს სისხლის დაკარგვა, შოკი, სისხლის მოძრაობის შეფერხება და გულის გაჩერება, რასაც როგორც წესი სიკვდილი მოჰყვება.

წყალში დახრჩობა
თვითმკვლელობა წყალში დახრჩობით არის წინასწარ განსაზღვრული ქმედება,რასაც პირი სჩადის წყლით დაფარვით, რის გამოც სუნთქვა შეუძლებელი ხდება და ტვინს ჟანგბადი აღარ მიეწოდება. რადგანაც ადამიანს ინსტინქტი აიძულებს რომ ამოყვინთოს ჰაერის ჩასასუნთქად, ამიტომ თვითმკვლელები ხშირად სხეულზე იმაგრებენ მძიმე მასას, რაც ძლევს თვითგადარჩენის ამ ინსტიქტს. სიკვდილი დგება მას შემდეგ, რაც ტვინის უჯრედებში ჟანგბადის შემცველობა მიაღწევს კრიტიკულად დაბალ ზღვარს.
თვითმკვლელობის ეს მეთოდი ნაკლებად გავრცელებულია. მაგალითად, აშშ-ში ამ გზით განხორციელებული თვითმკვლელობა საერთო სტატისტკით 2 პროცენტზე ნაკლებია.

გაგუდვა
თვითმკვლელობის ეს საშუალება არის მდგომარეობა, რომლითაც იზღუდება ორგანიზმის სუნთქვის საშუალება ან სუნთქვის შედეგად ჟანგბადის რაოდენობა ამოიწურება, რაც იწვევს პირველად ჟანგბადის უკმარისობას, ხოლო შემდეგ — გაგუდვას. ხშირად ამისთვის გამოიყენება პარკის თავზე ჩამოცმის ან უჟანგბადო სივრცეში ჩაკეტვის მეთოდი. შეუძლებელია პირმა თავი მოიკლას სუნთქვის უბრალოდ შეკავებით, რადგან როგორც კი სისხლში ჟანგბადის დონე დაბალ მაჩვენებელს მიაღწევს, ტვინის მიერ გამოგზავნილი იმპულსით ნორმალური სუნთქვა აღდგება. იმ შემთხვევაშიც კი თუ პირი მოახერხებს გონების დაკარგვისგან თავის არიდებას, მაშინ სუნთქვის კონტროლის შენარჩუნება მაინც შეუძლებელი იქნება და სუნთქვის რიტმი აღდგება.

ამიტომაც, უფრო გავრცელებულია გაზის შესუნთქვით თვითმკვლელობა, ვიდრე სუნთქვის შეზღუდვით. ინერტული აირები, როგორიცაა ჰელიუმი, არგონი და აზოტი ან მომწამლავი აირები, როგორიცაა კარბონის მონოქსიდი ყველაზე ხშირად გამოიყენება. მათ ადამიანის გონების დაკარგვა სწრაფად შეუძლიათ, შემდეგ კი რამდენიმე წუთში დგება სიკვდილი.

ჰიპოთერმია
თვითმკვლელობა ჰიპოთერმიით ან სხეულის ტემპერატურის გაციებით, არის ნელი პროცესი, რომელიც გადის გარკვეულ საფეხურებს. თავდაპირველად, ჰიპოთერმიას ახასიათებს სუსტი სიმპტომები, რომელიც თანდათან იზრდება ნელ და მწველ ტკივილში. ამას შეიძლება თან სდევდეს კანკალი, ბოდვა, ჰალუცინაციები, რაც საბოლოოდ სრულდება სიკვდილით.
რომულო გალიეგოსი

რომულო გალიეგოსი (დ. 2 აგვისტო, 1884 — გ. 7 აპრილი, 1969) — ვენესუელელი მწერალი და პოლიტიკოსი. 1948 წელს იგი გახდა პირველი არჩეული პრეზიდენტი მისი ქვეყნის ისტორიაში. გალიეგოსი დაიბადა კარაკასში, მოკრძალებულ ოჯახში. მუშაობა დაიწყო მასწავლებლად, მწერლად და ჟურნალისტად 1963 წელს. მისი პირველი წიგნი „დონა ბარბარა“ გამოიცა 1929 წელს (ქართული თარგმანი 1974). ამ წიგნს იმდროინდელი დიქტატორი ხუან ვისენტე გომესი აკრიტიკებდა, რის გამოც გალიეგოსი იძულებილი გახდა დაეტოვებინა ვენესუელა. მან თავი შეაფარა ესპანეთს, სადაც განაგრძო მისი ცნობილი ნოველების „კანტაკლერო“ (1934) და „კანაიმა“ (1935) წერა. 1936 წელს იგი დაბრუნდა ვენესუელაში და დაინიშნა განათლების მინისტრად. 1945 წელს იგი ჩართული იყო სახელმწიფო გადატრიალებაში. 1948 წელს გალიეგოსმა პირველ დემოკრატიოულ არჩევნებში გაიმარჯვა.
აბდულა იამინი

აბდულა იამინ აბდულ გაიუმი (; დ. 21 აპრილი 1959, მალე, მალდივები) — მალდივის რესპუბლიკის პრეზიდენტი 2013 წლის 17 ნოემბრიდან.

ბიოგრაფია
აბდულა იამინ აბდულ გაიუმი დაიბადა 1959 წლის 21 აპრილს მალდივზე. იგი ქვეყნის მესამე პრეზიდენტის მომუნ აბდულ გაიუმის ნახევარძმაა. სწავლობდა ბეირუთის ამერიკულ უნივერსიტეტში. შემდეგ სწავლა გააგრძელა აშშ-ში.

2013 წლის 16 ნოემბერს საპრეზიდენტო არჩევნებში მიიღო ხმების 51 % და მეორე დღეს დაიკავა პრეზიდენტის თანამდებობა.
ტოლწამწამიანები

ტოლწამწამიანები — უმარტივესთა რიგი (ან ქვეკლასი) ინფუზორიების კლასისა. ტოლწამწამიანების სხეული დაფარულია წამწამებით; ხახაში ზოგჯერ უვითარდებათ ტალღისებრი აპკი. აერთიანებს 3 ათასამდე სახეობას. ბინადრობენ მტკნარ წყალსა და ზღვაში. ტიპობრივი წარმომადგენელია -ის გვარის სახეობა — ქალამანა . არიან როგორც მტაცებლები, ისე პარაზიტები. თევზის პარაზიტია იქთიოფთირიუსი — .
შუქურა ქობულეთი (საფეხბურთო კლუბი)

„შუქურა“ ქობულეთი — ქართული საფეხბურთო კლუბი ქალაქ ქობულეთიდან. თამაშობს რევაზ ჩელებაძის სახელობის ჩელე არენაზე. კლუბი დაარსდა 1968 წელს.

ისტორია
კლუბი შეიქმნა 1968 წელს. თავდაპირველად ქობულეთის „ქობულეთი“ ერქვა. 2003-04 წლების სეზონში გახდა პირველი ლიგის ჩემპიონი გახდა და აღზევდა უმაღეს ლიგაში, სადაც მხოლოდ 1 სეზონი გაატარა. შემდგომ წლებში გუნდი დაიშალა და 2011 წელს განახლდა, მთავარი მწვრთნელის ასლან ბალაძის დახმარებით რეგიონ ლიგაში წარმატებით ასპარეზობის შემდეგ პირველ ლიგაში დაბრუნდა. მალევე ასლან ბალაძემ დატოვა კლუბი და მის ნაცვლად ვალერი ჩხარტიშვილი მოვიდა. 2012-13 წლების სეზონში „შუქურა“ პირველი ლიგის ჯგუფში მესამე ადგილს დასჯდერდა. 2013-14 წლების სეზონში ასპარეზობა ამჯერად პირველი ლიგის ჯგუფში განაგრძო და ჩემპიონიც გახდა. სეზონის პირველი ნახევრის შემდეგ ვალერი ჩხარტიშვილის ჯანმრთელობასთან დაკავშირებული პრობლემების გამო იგი ბესიკ შეროზიამ ჩაანაცვლა, აგვისტოდან მთავარი მწვრთნელის პოსტი ამირან გოგიტიძემ ჩაიბარა, თუმცა ნოემბერში კლუბი დატოვა, მისი ადგილი უკრაინელმა კონსტანტინ ფროლოვმა დაიკავა.

სწორედ 2013-14 წლების სეზონში შეძლო „შუქურამ“ ისტორიაში პირველად საქართველოს თასის ნახევარფინალში გასვლა, სადაც საჩხერის „ჩიხურასთან“ დამარცხდა.

ყველაზე დიდი ანგარიშით „შუქურამ“ ბათუმის „ადელის“ დამარცხება შეძლო (6-0), „შუქურას“ ნახევარმცველმა და კაპიტანმა გიორგი ჩელებაძემ დუბლი გაიფორმა, ამავე ანგარიშით დაამარცხა ოზურგეთის „მერცხალი“, სადაც გიორგი ჩელებაძემ პოკერი შეასრულა. ყველაზე დიდი ანგარიშით მარცხი „ჩიხურასთან“ განიცადა (0-8).

სტადიონი
მას შემდეგ, რაც ქობულეთში საფეხბურთო კლუბი აღარ არსებობდა, სტადიონი სავალალო მდგომარეობაში აღმოჩნდა და საფეხბურთო მატჩებისთვის აღარ გამოიყენებოდა.
2012 წელს ქობულეთის ცენტრალურ სტადიონს ჩაუტარდა რეკონსტრუქცია, გამოიცვალა სკამები, რეაბიულიტაცია ჩაუტარდა ლოჟას, მინდვრის საფარის ნაცვლად დაიგო ხელოვნური საფარი. ლეგენდარული ქობულეთელი ფეხბურთელის, რევაზ ჩელებაძის პატივსაცემად სტადიონს ეწოდა „ჩელე არენა“.

ტიტულები
პირველი ლიგა ჩემპიონი (2): 2003/2004, 2013/2014 - ჯგუფი 

შემადგენლობა 2017
მონაცემები ზამთრის სატრანსფერო ფანჯრის დახურვის შემდეგ.

2017 წლის ტრანსფერები
მოვიდნენ
— იჯარით
— იჯარიდან

წავიდნენ
— იჯარით
— იჯარიდან

შუქურას ბომბარდირები
ცხრილში გოლთა რაოდენობა მოცემულია მხოლოდ ადგილობრივი ჩემპიონატის (ეროვნული ლიგა, ეროვნული ლიგა 2) მონაცემებით.

სეზონები
ადელი ბათუმი (საფეხბურთო კლუბი)

„ადელი“ ბათუმი – საქართველოს საფეხბურთო კლუბი ქალაქ ბათუმიდან. თამაშობდა „ადელის“ სტადიონზე.

უახლესი ისტორია
საქართველოს ჩემპიონატის მეორე ლიგის დასავლეთ ზონის 2009–10 წლების სეზონის გათამაშებაში,სადაც 15 გუნდი მონაწილეობდა, გამარჯვება ბათუმის საფეხბურთო კლუბმა ადელმა მოიპოვა,ბათუმელები მთელი სეზონის მანძილზე ერთპიროვნულად ლიდერობდნენ. დამსახურებულად მოიპოვეს მეორე ლიგის ჩემპიონის ტიტული და პირველი ლიგის საგზური.

2010–11 წლების სეზონიდან გუნდი პირველ ლიგაში გამოდიოდა.

ფინანსური პრობლემების გამო, ქვედა ლიგაში დაქვეითებულმა და საფეხბურთო მოედნის გარეშე დარჩენილმა კლუბმა არსებობა 2015 წლის სეზონის შემდეგ შეწყვიტა.
აბუ ომარ ალ-შიშანი

აბუ ომარ ალ-შიშანი , ნამდვილი სახელი თარხან ბათირაშვილი — ჯიჰადისტი საქართველოდან და ჯეიშ-ალ-მუჰაჯირინ ვალ-ანსარის ლიდერი, რომელიც სირიის სამოქალაქო ომში ასადის რეჟიმის წინააღმდეგ იბრძოდა.

ბიოგრაფია
დაიბადა 1986 წელს პანკისის ხეობის სოფელ ბირკიანში. ბათირაშვილს ჰყავს ქრისტიანი მამა და მუსლიმი დედა. თარხანი მძიმე პირობებში იზრდებოდა და ბავშვობაში ჩეჩენ ბოევიკებს რუსეთის საზღვრის გადაკვეთაში ეხმარებოდა. სკოლის დამთავრების შემდეგ ქართულ არმიას შეუერთდა. იგი მსახურობდა ქართულ ჯარში დაზვერვის სერჟანტად. მონაწილეობა აქვს მიღებული ჩეჩნეთის მეორე ომსა და 2008 წლის რუსეთ-საქართველოს ომში რუსეთის წინააღმდეგ.

2014 წლის სექტემბერში აშშ-ის ხელისუფლებამ აბუ ომარ ალ-შიშანი „შავ სიაში“ შეიყვანა. თარხან ბათირაშვილი გარდაიცვალა 2016 წლის 14 მარტს, ის ამერიკული ავიაციის იერიშს ემსხვერპლა.

ჭორები გარდაცვალების შესახებ
2013 წლის 28 სექტემბერს ზოგიერთმა ქურთულმა წყარომ გაავრცელა ხმა მისი და კიდევ 15 თანამებრძოლის დაღუპვის შესახებ, რაც სიცრუე აღმოჩნდა.

2014 წლის ნოემბერში ჩეჩნეთის პრეზიდენტმა რამზან კადიროვმა -ში გამოაქვეყნა დაუდასტურებელი ინფორმაცია იმის შესახებ, რომ ალ-შიშანი ლიკვიდირებული იქნა.
ალექსანდრე ჭიკაიძე

ალექსანდრე ჭიკაიძე (დ. 6 ივნისი, 1985, თბილისი) — საქართველოს შინაგან საქმეთა მინისტრი 2013 წლის 20 ნოემბრიდან 2015 წლის 23 იანვრამდე. პოლიციის პოლკოვნიკი.

2007 წელს დაასრულა ივანე ჯავახიშვილის სახელობის თბილისის სახელმწიფო უნივერსიტეტის ისტორიის ფაკულტეტი დიპლომატიის სპეციალობით. 2008-2009 წლებში მუშაობდა თბილისის მთავარი სამმართველოს გლდანი-ნაძალადევის და ვაკე-საბურთალოს რაიონის სხვადასხვა განყოფილებაში. 2009 წელს დაინიშნა შსს-ს თბილისის მთავარი სამმართველოს გლდანი-ნაძალადევის სამმართველოს დეტექტივის თანაშემწე-გამომძიებელად. თანამდებობა 2015 წლის 23 იანვარს დატოვა.

ჰყავს მეუღლე და ორი შვილი. ფლობს ინგლისურ და რუსულ ენებს.
მაჭახელა ხელვაჩაური (საფეხბურთო კლუბი)

„მაჭახელა“ — საქართველოს საფეხბურთო კლუბი ხელვაჩაურიდან. ასპარეზობს პირველ ლიგაში. საშინაო მატჩებს ატარებს ხელვაჩაურის ცენტრალურ სტადიონზე.

ისტორია
საფეხბურთო გუნდი 2011 წელს ა(ა)იპ ხელვაჩაურის სასპორტო სკოლის ბაზაზე ჩამოყალიბდა და აქტიურად ჩაერთო დასავლეთ საქართველოს მეორე ლიგის გათამაშებაში. 2012-2013 წლების სეზონში საფეხბურთო გუნდი მონაწილეობას იღებდა საქართველოს ეროვნული ჩემპიონატის მეორე ლიგის გათამაშებაში (დასავლეთის ზონა. მეორე კალენდარი) და ლიგის ჩემპიონი გახდა, რითაც ის პირველ ლიგაში გადავიდა. სამომავლოდ დაგეგმილია გუნდის დაფინანსების ზრდა და მისი როგორც იურიდიული სახით ჩამოყალიბება, რომელსაც შემდგომში სპონსორების დაფინანსებაც უნდა დაემატოს. ხელვაჩაურში გარდა დიდების საფეხბურთო გუნდისა ფუნქციონირებს 4 ბავშვთა ჯგუფი, რომლებიც სამომავლოდ ჩაანაცვლებენ მოწვეულ სპეციალისტებს. 2013 წელს იგი პირველ ლიგაში დაწინაურდა.
ბეთლემი ქედა (საფეხბურთო კლუბი)

„ბეთლემი“ — საქართველოს საფეხბურთო კლუბი დაბა ქედადან. გამოდის ლიგა 3-ში. საშინაო მატჩებს ატარებს ქედის ცენტრალურ სტადიონზე, რომელიც 300 მაყურებელს იტევს.

ქედაში საფეხბურთო გუნდი გასული საუკუნის 1950-1960-იან წლებში ჩამოყალიბდა და საქართველოს პირველობებზე სხვადასხვა სახელით ასპარეზობდა. 1980-1990-იან წლებში გუნდმა 1/64 ფინალიდან დაიწყო და მეოთხედფინალამდე გავიდა, სადაც ფოთის კოლხეთთან დამარცხდა.

კლუბს აფინანსებს აჭარის მთავრობა და ქედის მუნიციპალიტეტი.
მურთაზ შელია

მურთაზ შელია (დ. 25 მარტი, 1969, თბილისი) — ქართველი ფეხბურთელი, თამაშობდა მცველის პოზიციაზე.

საკლუბო კარიერა
თბილისის „დინამოსთან“ ერთად შელიამ მოიგო საქართველოს ჩემპიონატის ზედიზედ ხუთი სეზონი 1991-დან 1995 წლამდე.

1995 წელს ვლადიკავკაზის „სპარტაკ-ალანიას“ შემადგენლობაში განაგრძო თამაში, სადაც პირველივე სეზონში რუსეთის ჩემპიონობა მოიპოვა.

1997–2000 წლებში თამაშობდა „მანჩესტერ სიტის“ შემადგენლობაში, სადაც გიორგი ქინქლაძე კლუბის წამყვანი მოთამაშე იყო. შელია თავისი დებიუტი გოლით აღნიშნა „ბირმინგემ სიტის“ წინააღმდეგ, თუმცა ის მატჩი მისმა გუნდმა 1–2 დათმო. ექვსი კვირის შემდეგ მას დაცვის ხაზში შეურთდა კიდევ ერთი ქართველი, კახაბერ ცხადაძე, მაგრამ იმ სეზონში ხშირი ტრავმების გამო ხშირად ვერ თამაშობდა და მხოლოდ ერთი გოლი გაიტანა „ნოტინგემ ფორესტის“ კარში.

სეზონის ბოლოს „მანჩესტერ სიტი“ ლიგიდან გავარდა, რითაც ისტორიაში პირველად მოხვდა მესამე დივიზიონში. შემდეგ სეზონში შელიამ მხოლოდ სამი მატჩი ითამაშა, მისი ბოლო მატჩი იყო 1998 წლის ოქტომბერში „რედინგის“ წინააღმდეგ, სადაც კარიერისთვის საბედისწერო ტრავმა მიიღო. 2000 წელს შეწყდა კონტრაქტი და შესვენების შემდეგ თამაში განაგრძო თბილისის „ლოკომოტივში“, სადაც 2001 წელს კარიერა დაასრულა.

საკლუბო კარიერა
1994–1998 წლებში იყო საქართველოს ეროვნული ნაკრების წამყვანი მოთამაშე, რომლის შემადგენლობაშიც 29 მატჩი ჩაატარა.

სხვა საქმიანობა
2013–14 წლების სეზონის დამთავრების შემდეგ შელია ცხინვალის „სპარტაკის“ პრეზიდენტის თანამდებობაზე დაინიშნა.

მიღწევები
საკლუბო
დინამო თბილისი
საქართველოს ჩემპიონი: 1991, 1991–92, 1992–93, 1993–94, 1994–95
საქართველოს თასის მფლობელი: 1991–92, 1992–93, 1993–94, 1994–95
სპარტაკ-ალანია
რუსეთის ჩემპიონი: 1995
რუსეთის ვიცე-ჩემპიონი: 1996

ინდივიდუალური

№2: 1995
№3: 1996
ზაზა ენდენი

ზაზა ენდენი (დ. „ზაზა ელაძე“ 28 მაისი, 1976, თბილისი, საქართველოს საბჭოთა სოციალისტური რესპუბლიკა, სსრკ (დღეს საქართველო) — თურქეთში ემიგრირებული ქართველი მოჭიდავე და კალათბურთელი. არის 2.06 მ სიმაღლის 115 კგ. იცნობენ მეტსახელით „ტატუ“. ზაზამ თამაზი მძიმე ფორვარდისა და ცენტრის პოზიციაზე დაასრულა. თურქეთში გადავიდა 1992 წელს და მიიღო თურქეთის მოქალაქეობა.

იყო დუზჯეს საკალათბურთო კლუბის მოთამაშე-მწვრთნელი და 2006-07 წლების სეზონში დაეხმარა კლუბს მეორე საკალათბურთი ლიგის მოგებაში

კარიერა
1993-1995 დარუშაფაკა
1995-2003 ფენერბახჩე(კაპიტანი 1998–2003 წლებში)
2003-2004 შალონ-ბასკეტი
2004-2005 ტეკელსპორი
2005-2006 მერსინი
2006-2008 აკჩაკოცა პოურაზი
2008-2009 გებზესპორი
პაატა ზაქარეიშვილი

პაატა ზაქარეიშვილი (დ. 4 აგვისტო, 1958, თბილისი) — ქართველი პოლიტიკოსი, პოლიტოლოგი და კონფლიქტოლოგი, 2012-2016 წლებში საქართველოს სახელმწიფო მინისტრი რეინტეგრაციის საკითხებში,

ბიოგრაფია
1984 წელს დაამთავრა ყაზანის სახელმწიფო უნივერსიტეტი. 1993 წელს დაამთავრა თბილისის სასულიერო აკადემია. 1992-1995 წლებში იყო ადამიანის უფლებათა და ეროვნებათაშორისი ურთიერთობის სახელმწიფო კომიტეტის რელიგიურ უფლებათა დაცვის განყოფილების უფროსი. 1992-1997 წლებში იყო ქართულ-აფხაზურ კონფლიქტში სამხედრო ტყვეთა, უგზო-უკვლოდ დაკარგულთა და კონფლიქტურ ზონაში მშვიდობიანი მოსახლეობის დაცვის კომისიის ხელმძღვანელი. 1995 წელს ასრულებდა აფხაზეთის ავტონომიური რესპუბლიკის მინისტრთა საბჭოს მრჩევლის მოვალეობას დევნილთა და ლტოლვილთა საკითხებზე. 1995-1997 წლებში იყო „ღია საზოგადოების ინსტიტუტის“ (ნიუ-იორკი) იძულებითი მიგრაციის პროექტის კოორდინატორი.. 2009-2012 წლებში ხელმძღვანელობდა ნაციონალიზმისა და კონფლიქტების კვლევის ინსტიტუტს . 2012 წლის 21 ოქტომბრიდან 7 ნოემბრამდე იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“.

ჰყავს მეუღლე და ოთხი შვილი.
ნატალია ნასარიძე

ნატალია ნასარიძე (დ. 2 ოქტომბერი, 1972) — ქართველი სამგზის ევროპის ჩემპიონი მშვილდოსნობაში, ასპარეზობს თურქეთი სახელით. პირველი მედალი 1986 წელს საქართველოს ჩემპიონატში მიიღო.

საერთაშორისო შეჯიბრებები
ოლიმპიური თამაშები
ნასარიძე წარმოადგენდა თურქეთის ოლიმიურ გუნდს 1992, 1996, 2000 და 2004 წლის ზაფხულის ოლიმპიური თამაშებზე. ამ ღონისძიებებზე მან დაიკავა მე-15, 21-ე, მე-17 და 49-ე ადგილი.

1996 წლის ზაფხულის ოლიმპიური თამაშებზე, 1996 წლის 29 ივლისს დაამყარა ოლიმპიური რეკორდი: 18 ცდით 168 ქულა დააგროვა.

იყო თურქეთის ქალ მშვილდოსანთა გუნდის წევრი.

საერთო
1990 - ბარსელონა, ესპანეთი - ევროპის ჩემპიონატი: (სსრკ-ის სახელით)
1995 - მსოფლიოს ჩემპიონატი: მე-3
1996 - კრასნკა გორა, სლოვენია - ევროპის ჩემპიონატი: 1-ლი
1997 - 1997 წლი ხმელთაშუა ზღვის ქვეყნების თამაშები, ბარი, იტალია: 1-ლი
1997 - მსოფლიოს ჩემპიონატი: მე-3
2000 - ევროპის ჩემპიონატი: 1-ლი
2000 - ევროპის ჩემპიონატი დახურულ სივრცეში: 1-ლი
2003 - საფრანგეთი - მსოფლიო ჩემპიონატი დახურულ სივრცეში: 28-ე
2003 - ხორვატია - გრან-პრი: 20-ე
2003 - საფრანგეთი - გრან-პრი: 30-ე
2003 - თურქეთი - ოქროს ისარი, გრან-პრი: 28-ე
2003 - აშშ - მსოფლიო ჩემპიონატი: მე-16 (ლიცენზია 2004 წლის ოლიმპიური თამაშებისთვის)
2003 - საბერძნეთი - საერთაშორისო სამშვილდოსნო შეჯიბრება: მე-3
2004 - იტალია - გრან-პრი: 25-ე
2004 - ბელგია - ევროპის ჩემპიონატი: 48-ე
2004 - გერმანია - გრან-პრი: 75-ე
მატჩ-პოინტი (ფილმი)

მატჩ-პოინტი — ვუდი ალენის 2005 წლის დრამატული თრილერი.

სიუჟეტი
უცნობი ჩოგბურთელი კრის უილტონი ცხოვრების მოწყობის მიზნით მდიდარ ოჯახს დაუახლოვდება და კლოის, ამ ოჯახის წევრს, ცოლად შეირთავს. მაგრამ კრისს ნოლა შეუყვარდება, ნოლა კლოის ძმის, ტომის საცოლე. ნოლასთან ურთიერთობა კრისის თავსატეხად იქცევა. კრისი კლავს ნოლას, მაგრამ ბედნიერი შემთხვევის წყალობით გადაურჩება მართლმსაჯულებას.

თემები
ფილმი თემატურად ეხმიანება ვუდი ალენისვე ადრეულ ფილმს „დანაშაულებები და ცუდი საქციელები“ (1989). ამ ფილმში განხილულია სამყაროში სამართლიანობის არსებობის თემა.

ფილმში უილტონი კითხულობს ფიოდორ დოსტოევსკის რომანს „დანაშაული და სასჯელი“. ამ რომანის მთავარი გმირი, რასკოლნიკოვი, კლავს მოხუც მევახშეს, რადგან მიაჩნია, რომ თავად განსაკუთრებული არსებაა და ამის უფლება აქვს. რასკოლნიკოვი კვალის დაფარვის მიზნით ძარცვავს მევახშეს. რომანში რასკოლნიკოვი თავდაპირველად ემალება მართლმსაჯულებას, მაგრამ შემდგომ გრძნობს დანაშაულს, აღიარებს მას, იხდის სასჯელს აღმოაჩენს ღმერთს ღარიბი გოგონას სიყვარულის სახით. ფილმის გმირი კრის უილტონი კლავს ახალგაზრდა გოგოს, რათა შეინარჩუნოს საკუთარი მდგომარეობა საზოგადოებაში. სიუჟეტებში არის მსგავსებები: რასკოლნიკოვისა და უილტონიც საკუთარ მკვლელობას შენიღბავენ ძარცვით, ორთავეს გამოიჭერს კიბეებზე შემთხვევით გამოჩენილი მღებავი, ორთავე კატა-თაგვობანას ეთამაშება გამოძიებას. ალენი, დოსტოევსკისგან განსხვავებით აჩვენებს, რომ არის დანაშაული, მაგრამ არ არის არც სასჯელი, არც ღმერთი და არც სიყვარული.
ირიკის ეროვნული პარკი

ირიკის ეროვნული პარკი — ეროვნული პარკი მაროკოში. შეიქმნა 1994 წელს, ფართობი 123 000 ჰექტარია.

ეროვნული პარკი მდებარეობს მდინარე დრაასა და ანტი-ატლასის მთების სამხრეთ კალთებს შორის, ზაგორისა და ტატის პროვინციების ტერიტორიაზე.

ფლორა და ფაუნა
პარკისათვის დამახასიათებელია სამხრეთ მაროკოსათვის ტიპური უდაბნოს ლანდშაფტი. მცენარეულობა წარმოდგენილია ხეებიანი სტეპებისა და აკაციებიანი სავანების სახით. ზოგიერთი დიუნი დაფარულია მცენარე იალღუნით.

სველ სეზონებში, დროებითი ტენიანი ადგილი ხდება ირიკის ტბა, სადაც იზამთრებს მრავალი გადამფრენი ფრინველი, მათ შორის ფლამენგოები, იხვები და ბატები. აღნიშნული ტბა პარკისათვის მნიშვნელოვანი ეკოლოგიური მახასიათებელია. პარკის შემქნისას ერთ-ერთი მთავარი მიზანი იყო ჭარბტენიანი ადგილის რეაბილიტაცია. ასევე მრავლადა არიან რეპტილიები.

ადამიანთა დასახლებები
გარდა რამდენიმე მკვიდრი ოჯახისა, პარკის ტერიტორიაზე ადამიანთა ძირითადი დასახლებები ნომადური ხასიათისაა.

ტურიზმი
მდიდარი ლანდშაფტი და კულტურული მემკვიდრეობა პარკს ეკოტურიზმის დიდ პოტენციალს აძლევს, რამაც მნიშვნელოვნად უნდა გააუმჯობესოს ადგილობრივთა ეკონომიკური მდგომარეობა.
სუს-მასის ეროვნული პარკი

სუს-მასის ეროვნული პარკი — ეროვნული პარკი მაროკოში, ატლანტის ოკეანის სანაპიროზე. შეიქმნა 1991 წელს, ფართობი 33 800 ჰექტარია. მდებარეობს ქალაქ აგადირსა და სიდი-იფნის შორის. ჩრდილოეთით უკიდურესი წერტილია უედ-სუსის ესტუარი. პარკს ასევე მიაკუთვნებენ სამხრეთით არსებულ 30 000 ჰა ტერიტორიას, რადგან მას ხშირად გამოსაკვებად იყენებს ტყის იბისი. სიცოცხლე წარმოდგენილია დიუნებიან სტეპებში, პლაჟებსა და ჭარბტენიან ადგილებში. ნიადაგი ძირითადად ქვიშიანია, ზოგიერთ ადგილას კი კლდოვანი არეალებიცაა წარმოდგენილი.

ფაუნა
პარკის მთავარი საკონსერვაციო ღირებულება მდგომარეობს ტყის იბისის სამ კოლონიაში, რაც მაროკოში სულ ოთხია. სიახლოვეს არსებულ აღნიშნულ მეოთხე კოლონიასთან ერთად, აქ წარმოდგენილია ნამდვილად ველურ პირობებში მაცხოვრებელი ამ უიშვიათესი, საფრთხის ქვეშ მყოფი ფრინველის მსოფლიო რაოდენობის 95%. იბისები ძირითადად ბინადრობენ სანაპირო კლიფებსა და სტეპებში.

პარკში ასევე სახლობს საფრთხის ქვეშ მყოფი მარმარილოს იხვი, ასევე კრიალა იბისი. ორი ესტუარი საკმაოდ იზიდავს გადამფრენებს, განსაკუთრებით ჭაობის ფრინველებსა და თოლიებს. პარკში იზამთრებს ჟერო და თოლია ოდუენა.
კანარის დოგი

კანარის დოგი — მებრძოლი ძაღლის ჯიში, რომელიც გამოიყვანეს საუკუნეში კანარის კუნძულებზე. დღეისთვის კომპანიონი ძაღლია. სიცოცხლის ხანგრძლივობა 9–11 წელი, წონა 38–48კგ, სიმაღლე 55–65სმ.

კანარის დოგი სპეციალურად ძაღლების ბრძოლებისთვის გამოიყვანეს. ცხადია, რომ მის წინაპრებს შორის იყო დღესდღეობით გადაშენებული ადგილობრივი ჯიში, ბარდინო მაჟერო, რომელიც შეაჯვარეს შემოყვანილ ინგლისურ მასტიფებთან. 1960-იან წლებში ეს ჯიში თითქმის მთლიანად გაქრა, მაგრამ აღდგენილ იქნა ვეტერინარ კარლ სემენჩიჩის მიერ.

ადრე, ევროპული ქვეყნების უმეტესობაში ფართოდ იყო გავრცელებული ძაღლების ბრძოლები. სპეციალურად ამ მიზნით გამოჰყავდათ ჯიშები, ძაღლებს უძლიერებდნენ აგრესიულობას და გამძლეობას. ზოგიერთ ქვეყანაში, მაგალითად, ირლანდიაში, ძაღლების ბრძოლები იმართებოდა ღია ცის ქვეშ, მაგრამ უფრო ხშირად, როგორც ეს კანარის კუნძულებზე იყო მიღებული, ბრძოლები ტარდებოდა რინგებსა და არენებზე.

დოგო კანარიო ტიპური მებრძოლი ძაღლია. მას აქვს სქელი კანი, მაგარი ძვლები, დაკუნთული სხეული, მასიური თავი და განსაკუთრებით ძლიერი ყბები, ღრმა და ფართო მკერდი. თავი თითქმის კვადრატულია. დოგო კანარიო ძნელად ეგუება ბავშვებს და სხვა ძაღლებს, ძნელად იწვრთნება, ბალანს განსაკუთრებული მოვლა არ სჭირდება. კარგად ეგუება ქალაქის პირობებში ცხოვრებას და სიცხეს. ბალნის შეფერილობა შეიძლება იყოს ხორბლისფერი, ვეფხვისებრი-ჟღალი, მოცისფრო-ვერცხლისერი.
ტრიკონოდონტები

ტრიკონოდონტები — ამომწყდარი პრიმიტიული ძუძუმწოვრების რიგი. დედამიწაზე ცხოვრობდნენ მეზოზოურ ერაში (იურულ და ცარცულ პერიოდებში). პატარა ცხოველები იყვნენ. თავის ქალასა და ქვედა ყბის აგებულებაში შენარჩუნებული ჰქონდათ მხეცისნაირი ქვეწარმავლების — ცინოდონტების ნიშნები. ტრიკონოდონტების ნაშთები ცნობილია ჩრდილოეთ ამერიკის, ევროპისა და აზიის ნალექებიდან.